16 Jaaka re bone mo setlhogong se se fetileng, mpho e e botlhokwa thata e Modimo a e neileng batho ke setlhabelo sa thekololo sa ga Keresete. Eno ke tsela e e molemolemo e Modimo a re bontshitseng lorato ka yone. (1 Joh. 4:10) Re ka bontsha jang gore re a e anaanela? Paulo o ne a re: “Lorato lo Keresete a nang le lone lo a re patelela, ka gonne seno ke se re se sweditseng, gore motho a le mongwe o ne a swela botlhe; . . . o ne a swela botlhe gore ba ba tshelang ba tle ba se ka ba tlhola ba itshelela, mme ba tshelele ene yo o neng a ba swela a ba a tsosiwa.” (2 Bakor. 5:14, 15) Tota e bile, Paulo o ne a re fa e le gore re anaanela bopelonomi jo bo sa re tshwanelang jwa Modimo, re tla dirisa matshelo a rona go tlotlomatsa Ene le Morwawe. Re ka bontsha gore re rata Modimo le Keresete le gore re a ba anaanela ka go ba ikobela le ka go nna le keletso ya go rera le go dira barutwa.—1 Tim. 2:3, 4; 1 Joh. 5:3.